Geir Arne Olsen

Geir Arne Olsen (født 1957, død 1990), best kjent under pseudonymet Leonard Borgzinner, var en norsk essayist, skribent, illustratør og selvlært politisk filosof. 

Under navnet Leonard Borgzinner var han regelmessig bidragsyter til Gateavisa, og utga to bøker: En samling noveller innen sjangerne science fiction og fantasy, Universets varmedød og andre selvmord (1981), og en samling essays innen politisk filosofi Anarki og adel : Elementer til en kulturrevolusjon (1998). På sent 1970-tall publiserte han flere fanziner innen science fiction og punk, blant annet TRALFA, The Borgzinner Medicine Show og 666.

Thomas Hylland Eriksen skriver i et minneskrift på sin hjemmeside at Borgzinner «bidro på en avgjørende måte til å gjøre bladet (Gateavisa) politisk interessant», var «et kraftsenter og en katalysator i den motkulturelle selvrefleksjon» og at han hadde «en unik kult-status blant sine lesere» (i Gateavisa-kretser og science fiction-fandom).

Referanser 

Norske science fiction-forfattere
Norske essayister
Anarkister
Undergrunnstegnere
Fødsler i 1957
Dødsfall i 1990